**Rīgas Galda hokeja klubs** ir vecākā reģistrētā Latvijas galda hokeja organizācija, kas darbojas kopš 1999. gada.

Nosaukumu vēsture
-----------------

* "RGHK" (2000—2002, 2005—2012, 2016, no 2018)
* "RGHK/Unibanka" (2003—2004)
* "RGHK/BJC Laimīte II" (2013, 2017)
* "Hot Sticks" (kā RGHK otrā komanda: 2002—2004)

Vēsture
-------

RGHK tika dibināts 1999. gada 16. decembrī (oficiālā reģistrācija notika 1999. gada 29. decembrī), lai organizētu sākušos galda hokeja attīstības procesu Rīgā. Par pirmo prezidentu kļuva Jānis Ķirsis, vēlāk šo vietu ieņēma Raivis Sternāts. Kā pirmā reģistrētā galda hokeja organizācija tas sākumā pildīja arī vispārējas funkcijas, līdz 2000. gada 3. augustā ar RGHK piedalīšanos tika oficiāli nodibināta Latvijas GHF. Sākumā klubs organizēja visas galda hokeja sacensības Rīgā, vēlāk šīs funkcijas tika pakāpeniski nodotas LGHF un citiem Rīgas klubiem.

Rezultāti
---------

RGHK pamatsastāvs spēlē 2018. gada Pasaules klubu čempionātā. No kreisās - Sternāts, Mihejevs, Skarainis, Faļkenšteins.
RGHK komandu sacensībās izcīnīja pirmo vietu pirmajos Rīgas čempionātos, taču ne pamatkomandai, ne rezerves sastāvam nekad neizdevās to atkārtot Latvijas čempionātos, lai gan vairākas reizes tika izcīnīti sudrabs un bronza. 2018. gadā RGHK ieņēma sesto vietu Latvijas komandu čempionātā, tā paša gada pasaules klubu čempionātā tika izcīnīta 13. vieta, uzvarot otrajā līgā.

Individuāli kluba spēlētāju labākie sasniegumi Latvijā ir:

* R. Faļkenšteins — 1. vieta Latvijas kausa posmā (2003)
* S. Mihejevs — 1. vieta otrajā Rīgas kausā (2000), 1. vieta Latvijas čempionātā (2002)
* S. Skarainis — 1. vieta Latvijas veterānu čempionātā (2003, 2004, 2011)
* R. Sternāts — 1. vieta pirmajā Rīgas kausā (2000), 1. vieta Latvijas čempionātā (2001).

Trīs kluba spēlētāji ir spēlējuši nacionālajā izlasē pasaules un/vai Eiropas čempionātos (Mihejevs un Sternāts — 7, Skarainis — 2 reizes), Mihejevs un Skarainis arī veterānu izlasē. Augstākais izlases sasniegums ar viņu piedalīšanos — 2. vieta pasaules čempionātā (2009.— Mihejevs, Sternāts). Tāpat daudzkārt kluba pārstāvji spēlējuši individuālajās sacensībās dažādās kategorijās pasaules un Eiropas čempionātos: kopējā, veterānu, vecveterānu (Skarainis) un sieviešu (Faļkenšteina).

Komandas sastāvs
----------------

Viss RGHK komandas sastāvs 2018. gada Pasaules klubu čempionātā.
Komandas pamatsastāvs (2018): Romāns Faļkenšteins, Sergejs Mihejevs, Salvis Skarainis, Raivis Sternāts. Kluba rezerves spēlētāji — Inese Faļkenšteina, Ilgvars Pavlovskis, reizēm tiek uzaicināti viesspēlētāji. Formāli klubā ir 15 spēlētāju, taču vairums no tiem vairs nepiedalās sacensībās.

Atsauces
--------

1. ↑  Riga THC profile
2. ↑  «Galda hokejs Latvijā». Arhivēts no oriģināla, laiks: 2015. gada 9. decembrī. Skatīts: 2019. gada 16. jūlijā.
3. 1 2  «RTU Sorts: Galda hokejs Latvijā». Arhivēts no oriģināla, laiks: 2016. gada 12. oktobrī. Skatīts: 2016. gada 12. oktobrī.
4. ↑  Latvian Championships 2018 Teams
5. ↑  World Championships 2018 Clubs
6. ↑  World ranking: R. Falkensteins
7. ↑  World ranking: S. Mihejevs
8. ↑  World ranking: S. Skarainis
9. ↑  World ranking: R. Sternats
10. ↑  Klubos reģistrētie spēlētāji

Ārējās saites
-------------

* Lursoft Uzņēmumu datu bāzē